黃鶴樓 (詩)

黃鶴樓係大唐詩人崔顥嘅名作，相傳，李白原本想去黃鶴樓吟詩，見到崔顥喺牆上嘅題詩，讀完之後竟然掟咗支筆，重話：

於是呢首詩成為唐詩經典，廣為流傳，並且李白嘅事成為文壇佳話。之後李白仿呢首詩寫咗首《登金陵鳳凰臺》。有啲人評佢做「全唐七律之首」。

內容 
打注意嘅地方係易錯音嘅字。

格律同文氣 

呢首詩以平仄論，係好有問題。但凡律詩，都係有固定格式，而佢就破格破得好犀利，睇下：

前四句可以講係奇觀，第三句幾乎全句都係仄聲，第四句嘅「空悠悠」係三平調煞尾，呢兩個都係格律詩聲律大忌，齋第三句就破到個格好誇張。然後喺內容上，「黃鶴」兩隻字出現咗三次，呢個係重複大忌，一般嘅詩噉寫法會顯得累贅譖氣。同時佢無對仗，噉樣嘅寫法，與其話係律詩，不如話係古體詩寫法。而後四句先至合返律詩格律，成首詩就好似劏開兩半，一邊古體、一邊律詩噉。

喺文藝評論上之所以有咁高嘅讚譽，在於啲人唔係從格律，而係首詩嘅「文氣」來睇佢。所謂「文以氣爲主」，當時律詩已經定型出格式，崔顥自己都寫過中規中矩嘅律詩，佢亦唔係學似杜甫噉自創調式寫拗律，而係佢唔理個格式、立意在先，《紅樓夢》黛玉敎詩就有話：「若是果有了奇句，連平仄虛實不對都使得的。」

雖然呢首詩望起身「劏」開咗，查實佢符合「起承轉合」嘅傳統章法。佢頭兩句係起筆，一起筆就放開去寫、唔理格式，之後兩句係承接首聯，呢四句借千年傳說落筆，傳說本來係攞來講嘅啫，佢反而以無作有，然後話「不復返」「空悠悠」，有「仙去樓空、前事作古、世事茫茫」嘅意象；寫完呢段古體，唞啖氣，轉爲律詩，內容亦都跟住轉，忽然間從空無嘅、作古嘅傳說，轉成眼前嘅景色，於是文勢就顯得浩蕩起伏。最後嘅合，係寫思鄉、舉目無親、在外浮沉嘅「蒼茫之感」，合返前邊仙人傳說嗰種「空悠悠」。

沈德潛喺《唐詩別裁》卷十三嘅評價係「意得像先，神行語外，縱筆寫去，遂擅千古之奇」。

唐詩